CELEX: 31983R1287
Language: el
Date: 1983-05-24 00:00:00
Title: Κανονισμός (ΕΟΚ) αριθ. 1287/83 της Επιτροπής της 24ης Μαΐου 1983 περί κατατάξεως εμπορευμάτων στις διακρίσεις 17.04 Β και 97.02 Α του Κοινού Δασμολογίου

Avis juridique important

|

31983R1287

Κανονισμός (ΕΟΚ) αριθ. 1287/83 της Επιτροπής της 24ης Μαΐου 1983 περί κατατάξεως εμπορευμάτων στις διακρίσεις 17.04 Β και 97.02 Α του Κοινού Δασμολογίου  

Επίσημη Εφημερίδα αριθ. L 137 της 26/05/1983 σ. 0011 - 0011 Ισπανική ειδική έκδοση: Κεφάλαιο 02 τόμος 10 σ. 0008  Πορτογαλική ειδική έκδοση : Κεφάλαιο 02 τόμος 10 σ. 0008 

***** ΚΑΝΟΝΙΣΜΟΣ (ΕΟΚ) αριθ. 1287/83 ΤΗΣ ΕΠΙΤΡΟΠΗΣ  της 24ης Μαΐου 1983  περί κατατάξεως εμπορευμάτων στις διακρίσεις 17.04 Β και 97. 02 Α του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,  Εκτιμώντας:  ότι, για να διασφαλιστεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν οι διατάξεις που αφορούν τη δασμολογική κατάταξη των πλαγγόνων εκ πλαστικής ύλης με αρθρωτά μέλη, μήκους 140 χιλιοστομέτρων, των οποίων το στέρνο, εκ διαφανούς πλαστικής ύλης, περιέχει 10 γραμμάρια περίπου μικρές καραμέλλες «chewing-gum», οι οποίες μπορούν να εξάγονται από ένα άνοιγμα που ευρίσκεται κάτω από την πόρπη της ζώνης της πλαγγόνος·  ότι το Κοινό Δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 604/83 (3), αναφέρει στη διάκριση 17.04 Β τις τσίκλες του είδους «chewing-gum» και στη διάκριση 97.02 Α τις πλαγγόνες, ενδεδυμένες ή μη· ότι τα προαναφερθέντα εμπορεύματα μπορούν να καταταγούν στις εν λόγω διακρίσεις·  ότι τα είδη αυτά δεν θεωρούνται ούτε σαν ανάμεικτα προϊόντα, ούτε σαν τεχνουργήματα συντιθέμενα από διαφορετικές ύλες ή αποτελούμενα από τη συναρμολόγηση διαφορετικών αντικειμένων, ούτε σαν εμπορεύματα παρουσιαζόμενα εις συνδυασμούς κατά την έννοια του γενικού κανόνα 3β) για την ερμηνεία της ονοματολογίας του Κοινού Δασμολογίου·  ότι οι πλαγγόνες εκ πλαστικής ύλης πρέπει να θεωρούνται σαν συσκευασίες που, επειδή δεν είναι συνήθους τύπου δια το συνεσκευασμένο εμπόρευμα και έχουν ίδια αξία χρήσεως, διαρκούς χαρακτήρα, ανεξάρτητα από τη λειτουργία τους ως συσκευασίας, πρέπει να υποβληθούν σε σχετικό δασμό, σύμφωνα με τις προκαταρκτικές διατάξεις του Κοινού Δασμολογίου, τίτλος ΙΙ, σημείο Δ 1 γ), πρώτη περίπτωση· ότι πρέπει, συνεπώς, να υπαχθούν στη διάκριση 97.02 Α· ότι οι μικρές καραμέλλες του είδους «chewing-gum», αντιθέτως, πρέπει να καταταγούν στη διάκριση 17.04 Β·  ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι πλαγγόνες εκ πλαστικής ύλης, με αρθρωτά μέλη, μήκους 140 χιλιοστομέτρων, των οποίων το στέρνο, εκ διαφανούς πλαστικής ύλης, περιέχει 10 γραμμάρια περίπου μικρές «chewing-gum», οποίες μπορούν να εξάγονται από ένα άνοιγμα που ευρίσκεται κάτω από την πόρπη της ζώνης της πλαγγόνος, πρέπει να καταταγούν στο Κοινό Δασμολόγιο κατά τον ακόλουθο τρόπο:  - οι πλαγγόνες, στη διάκριση:  97.02 Πλαγγόνες παντός είδους:  Α. Πλαγγόνες (ενδεδυμένες ή μή),  - οι μικρές καραμέλλες στη διάκριση:  17.04 Σακχαρώδη παρασκευάσματα άνευ κακάου:  Β. Τσίκλες του είδους «chewing-gum».  Άρθρο 2  Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 24 Μαΐου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 172 της 22. 7. 1968, σ. 1.  (3) ΕΕ αριθ. L 72 της 18. 3. 1983, σ. 3.